CELEX: 32017D0811
Language: lt
Date: 1494374400000
Title: 2017 m. gegužės 10 d. Komisijos įgyvendinimo sprendimas (ES) 2017/811, kuriuo pagal Tarybos direktyvą 2009/158/EB patvirtinamas Belgijos pateiktas iš dalies pakeistas įmonių, kurioms leidžiama Sąjungoje prekiauti naminiais paukščiais ir periniais kiaušiniais, tvirtinimo planas (pranešta dokumentu Nr. C(2017) 2947) (Tekstas svarbus EEE. )

12.5.2017   
            
            
               LT
            
            
               Europos Sąjungos oficialusis leidinys
            
            
               L 121/47
            
         KOMISIJOS ĮGYVENDINIMO SPRENDIMAS (ES) 2017/811
   2017 m. gegužės 10 d.
   kuriuo pagal Tarybos direktyvą 2009/158/EB patvirtinamas Belgijos pateiktas iš dalies pakeistas įmonių, kurioms leidžiama Sąjungoje prekiauti naminiais paukščiais ir periniais kiaušiniais, tvirtinimo planas
   
      
         (pranešta dokumentu Nr. C(2017) 2947)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos direktyvą 2009/158/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (1), visų pirma į jos 3 straipsnio 2 dalies b punktą,
   kadangi:
   
               (1)
            
            
               Direktyvos 2009/158/EB 3 straipsnio 1 dalyje nustatyta, kad valstybės narės turi Komisijai pateikti planą, kuriame aprašytos nacionalinės priemonės, kurias jos ketina įgyvendinti, kad užtikrintų atitiktį tos direktyvos II priede nustatytoms įmonių, kurioms leidžiama Sąjungoje prekiauti naminiais paukščiais ir periniais kiaušiniais, tvirtinimo taisyklėms;
            
         
               (2)
            
            
               Belgijos planas paskutinį kartą buvo patvirtintas Komisijos sprendimu 2004/835/EB (2);
            
         
               (3)
            
            
               2016 m. spalio 24 d. Belgijos institucijos pateikė iš dalies pakeistą planą ir paprašė patvirtinti pakeitimus, kuriais atsižvelgiama į pažangą tobulinant ligų, įtrauktų į Direktyvos 2009/158/EB II priedo III skyriuje nustatytas ligų stebėsenos programas, diagnozavimo metodus;
            
         
               (4)
            
            
               Komisija išnagrinėjo šį pakeistą planą, jis atitinka Direktyvoje 2009/158/EB nustatytus kriterijus ir jį taikant galima pasiekti tos direktyvos tikslus, jeigu Belgija veiksmingai jį įgyvendins ir nuolat atnaujins. Todėl jis turėtų būti patvirtintas;
            
         
               (5)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Patvirtinamas Direktyvos 2009/158/EB 3 straipsnio 1 dalyje numatytas ir 2016 m. spalio 24 d. Belgijos Komisijai pateiktas iš dalies pakeistas planas, kuriame aprašytos nacionalinės priemonės, kurios turi būti įgyvendintos siekiant užtikrinti atitiktį Direktyvos 2009/158/EB II priede nustatytoms įmonių, kurioms leidžiama Sąjungoje prekiauti naminiais paukščiais ir periniais kiaušiniais, tvirtinimo taisyklėms.
   2 straipsnis
   Šis sprendimas skirtas valstybėms narėms.
   
      Priimta Briuselyje 2017 m. gegužės 10 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 343, 2009 12 22, p. 74.
   
      (2)  2004 m. gruodžio 3 d. Komisijos sprendimas 2004/835/EB, patvirtinantis įmonių, prekiaujančių Bendrijoje naminiais paukščiais ir perinti skirtais kiaušiniais, tvirtinimo planus (OL L 360, 2004 12 7, p. 28).